- Hindi News
- National
- श्योपुर में हर माह 23 करोड़ रुपए की बिजली चोरी रोकने के लिए भी लगाने पड़ेंगे 12 करोड़ के मीटर
श्योपुर में हर माह 23 करोड़ रुपए की बिजली चोरी रोकने के लिए भी लगाने पड़ेंगे 12 करोड़ के मीटर
फैक्ट फाइल
बड़ौदा: कस्बे में 8,000 से ज्यादा हैं विद्युत उपभोक्ता
श्योपुर: शहर मेें 14,200 से अधिक बिजली उपभोक्ता
कहां-कितने उपभोक्ता
6.87
लाख है जिले की आबादी
80,138
हैं जिले में कुल बिजली कनेक्शन
146.27 करोड़ रुपए बकाया हैं जिले पर
3.94
करोड़ यूनिट हो रही बिजली चोरी और लाइन लॉस
14
विद्युत वितरण केंद्र है जिले भर में
02
डिवीजन में विभाजित है जिला
जिले को मिलने वाली 57 फीसदी बिजली बर्बाद
चोरी हो रही 3.94 करोड़ यूनिट से एक माह तक रोशन हो सकते हैं 800 गांव
भास्कर एक्सक्लूसिव
जिले में हर माह 3 करोड़ 94 लाख यूनिट बिजली बर्बाद (लाइन लाॅस व चोरी) हो रही है। तमाम कोशिशों के बाद भी न बिजली कंपनी लाइन लॉस रोक पा रही है और न चोरी। दो साल पूर्व लगाए गए डीटीआर मीटर (डिस्ट्रीब्यूटर ट्रांसफार्मर रीडिंग) भी काम नहीं आए। इसलिए अब कंपनी चोरी रोकने पर 12 करोड़ और खर्च करेगी। इस राशि से एलपीआर (लो पॉवर रेडियो फ्रिक्वेंसी) मीटर लगाए जाएंगे। ये मीटर खास साफ्टवेयर से मॉडम द्वारा संचालित होगा। इसका रिमोट कंपनी के कंट्रोल रूम में रहेगा। इसलिए यदि बिजली मीटर में किसी ने छेड़छाड़ की या फिर बिजली चोरी हुई तो इसकी जानकारी सीधे ऑनलाइन दर्ज हो जाएगी। विस्तृत विद्युत विकास योजना के तहत श्योपुर और बड़ौदा नगरीय क्षेत्र के लिए 12 करोड़ रुपए का प्रोजेक्ट स्वीकृत किया गया है।
और उपभोक्ताओं पर बढ़ा बोझ
बिजली कंपनी महज दो करोड़ यूनिट बिजली की ही बिलिंग कर पा रही है। बिजली चोरी का खामियाजा आम उपभोक्ताओं को भुगतना पड़ता है। क्योंकि बिजली कंपनी द्वारा चोरी की बिजली की भरपाई के लिए नियमित बिल भुगतान करने वाले उपभोक्ताओं पर ही भार डालते हुए मनमाने और आकलित खपत के बिल थमाए जा रहे हैं।
डीटीआर मीटर नहीं हुए सफल
पहले लगाए गए डीटीआर मीटर सफल नहीं हुए हैं। बिजली चोरी पर रोक लगाने के लिए अब एलपीआर मीटर लगाए जाएंगे। श्योपुर एवं बड़ौदा नगरीय क्षेत्र के लिए विस्तृत विद्युत योजना के तहत 12 करोड़ रुपए का प्रोजेक्ट स्वीकृत किया है। जल्द ही काम शुरू हो जाएगा। एसआर विश्वकर्मा, महाप्रबंधक, मध्य क्षेत्र बिजली वितरण कंपनी,
उपभोक्ता पर नहीं बढ़ेगा बोझ
बिजली कंपनी के सहायक यंत्री शहर हिमांशु शर्मा ने बताया कि विस्तृत विद्युत विकास प्रोजेक्ट में एलपीआर मीटर लगाने का काम भी शामिल है। कंपनी की ओर से ही घरेलू एवं व्यावसायिक कनेक्शन पर यह मीटर लगाए जाएंगे। इसमें उपभोक्ताओं की जेब पर कोई भार नहीं डाला जाएगा।
ऑनलाइन भी दर्ज होगी रीडिंग
जिले में बिजली कंपनी द्वारा एलपीआर (लॉ पॉवर रेडियो फ्रिक्वेंसी ) मीटर लगाने के बाद बिजली की मीटर यूनिट रीडिंग ऑनलाइन दर्ज हो सकेगी। दरअसल, बिजली व्यवस्था सुदृढ़ करने और बिजली चोरी रोकने के लिए राज्य शासन द्वारा विस्तृत विद्युत विकास योजना बनाई गई है। योजना में श्योपुर और बड़ौदा नगरीय क्षेत्र को शामिल किया है। इसके लिए कंपनी ने प्रारंभिक सर्वे कर लिया है।
इसलिए फेल हो गए थे डीटीआर मीटर
कमी: कंपनी द्वारा पूर्व में लगाए गए डीटीआर मीटर से यह तो पता चल जाता है कि किस क्षेत्र में बिजली चोरी ज्यादा हो रही है, लेकिन कहां अवैध बिजली का इस्तेमाल हो रहा है, यह पता नहीं लग पाता है।
निराशा: बिजली कंपनी की टीम जब छापामारी करने जाती है, उससे पहले ही चोरी करने वाले बिजली लाइन पर डाली गई डोरी हटा लेते हैं और मीटर को भी चालू कर देते हैं। जिससे टीम को मौके पर चोरी नहीं मिलने से खाली हाथ ही लौटना पड़ता है।
इस तरह काम करेंगे एलपीआर मीटर
खासियत: एलपीआर मीटर हाईटेक तकनीक से बने हैं। इस मीटर में एक विशेष चिप लगी होती है,जिसके माध्यम से ऑनलाइन रीडिंग दर्ज होगी। इसके अलावा खंबे पर एक विशेष सॉफ्टवेयर का मॉडम लगाया जाएगा। जो खंभे से कनेक्ट आसपास के अधिकतम 10 मीटर की रीडिंग कलेक्ट कर लेगा।
सुविधा: मीटर रीडर कार्यालय में बैठकर भी ऑनलाइन रीडिंग देख सकेंगे। एलपीआर मीटर मौजूदा प्रचलित मीटर की तरह लगातार नहीं चलेंगे ,बल्कि 24 घंटे के दौरान बीच-बीच में कुछ सेकंड के लिए रीडिंग प्रदर्शित होगी।
शहर के रिहाइशी इलाके में इस तरह से सीधे तार डालकर की जा रही बिजली की चोरी।
पहले 10 करोड़ खर्च किए थे, अब 12 करोड़ का प्रोजेक्ट
घर व व्यावसायिक प्रतिष्ठान पर एलपीआर मीटर लगाए जाएंगे। इस पर करीब 12 करोड़ रुपए खर्च होंगे।
मीटर कंपनी खुद लगाएगी, इसका बोझ उपभोक्ताओं पर नहीं पड़ेगा।
दो साल पूर्व भी डीटीआर मीटर लगाकर कंपनी ने 10 करोड़ रुपए खर्च किए थे।
श्योपुर में एलपीआर मीटर कार्य पर 6 करोड़ 83 लाख खर्च किए जाएंगे।
बड़ौदा में 5 करोड़ 15 लाख रुपए की राशि का प्रावधान किया गया है।
ये भी होगा: 30 किलोमीटर लंबी 33 केवीए लाइन, 13 किलोमीटर लंबी 11 केवीए लाइन और 18 विद्युत वितरण ट्रांसफार्मर व एक बिजली सब स्टेशन की स्थापना की जाएगी।
आपकी राय
बिजली चोरी से जुड़ी इस रिपोर्ट पर अपनी राय वॉट्सएप नंबर 98262-98717 पर करें। आप हमें bhaskarsheopur@gmail.com पर भी मेल कर सकते हैं। इसके अलावा स्थानीय ऑफिस में पत्र व्यवहार भी कर सकते हैं।
tgl_Latn sot_Latn hin_Deva hin_Deva kas_Deva hin_Deva hin_Deva hin_Deva unk awa_Deva unk awa_Deva hin_Deva unk hin_Deva unk awa_Deva unk awa_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva